ECL คาดสรุปทำ Business Due Diligent กับ PFS ใน Q4/58
ECL คาดสรุปการทำ Business Due Diligent ร่วมทุนกับ PFS ใน Q4/58 ส่วนคาดการณ์กำไรเติบโตไตรมาส 3/58 นั้น ขอชี้แจงว่างบการเงินไตรมาส 3/58 อยู่ระหว่างการสอบทานของผู้สอบบัญชี
6 ต.ค. 2558

นายดนุชา วีระพงษ์ ประธานเจ้าหน้าที่บริหาร บริษัท ตะวันออกพาณิชย์ลีสซิ่ง จำกัด (มหาชน) หรือ ECL เปิดเผยว่า  กรณีมีข่าวการร่วมทุนกับบริษัท พรีเมี่ยมไฟแนนซ์ เซอร์วิส จำกัด(PFS) และคาดการณ์กำไรเติบโตไตรมาส 3/58 นั้น
บริษัทขอชี้แจงความคืบหน้าเกี่ยวกับ PFS จะเข้ามาถือหุ้นไม่ต่ำกว่า 25% นั้น อยู่ระหว่างการ Business Due Diligent และ ยังไม่มีข้อสรุปแต่อย่างใด คาดว่าจะทราบผลภายในไตรมาส 4/58 หากมีความคืบหน้าประการใด บริษัทฯจะแจ้งให้ทราบต่อไป ส่วนคาดการณ์กำไรเติบโตไตรมาส 3/58 นั้น ขอชี้แจงว่างบการเงินไตรมาส 3/58 อยู่ระหว่างการสอบทานของผู้สอบบัญชี